b'\n_START_ARTICLE_\nAntanas Lukianas\n_START_SECTION_\nBiografija\n_START_PARAGRAPH_\n1945\xe2\x80\x931948\xc2\xa0m. mok\xc4\x97si Kabeli\xc5\xb3 prad\xc5\xbeios mokykloje, 1955\xc2\xa0m. baig\xc4\x97 Panev\xc4\x97\xc5\xbeio I-\xc4\x85j\xc4\x85 vidurin\xc4\x99 mokykl\xc4\x85, 1960\xc2\xa0m. Lietuvos \xc5\xbeem\xc4\x97s \xc5\xabkio akademij\xc4\x85. _NEWLINE_1961\xe2\x80\x931988\xc2\xa0m. dirbo Lietuvos hidrotechnikos ir melioracijos institute; 1971\xe2\x80\x931988\xc2\xa0m. direktoriaus pavaduotojas moksliniam darbui. 1967\xc2\xa0m. technikos moksl\xc5\xb3 kandidatas, 2006\xc2\xa0m. habilitacija.  1988\xe2\x80\x931997\xc2\xa0m. \xc5\xbdem\xc4\x97s \xc5\xabkio ministerijos Mokslo valdybos vir\xc5\xa1ininkas, Mokslo ir mokymo departamento direktorius. Nuo 1997\xc2\xa0m. d\xc4\x97sto Vilniaus Gedimino technikos universitete; nuo 2000\xc2\xa0m. Hidraulikos katedros ved\xc4\x97jas; nuo 2003\xc2\xa0m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios sritys\xc2\xa0\xe2\x80\x93 sunkios granuliometrin\xc4\x97s sud\xc4\x97ties dirvo\xc5\xbeemi\xc5\xb3 sausinimo priemoni\xc5\xb3, drenuot\xc5\xb3 dirvo\xc5\xbeemi\xc5\xb3 vandens balanso element\xc5\xb3 hidrologiniai drena\xc5\xbeo tyrimai, agrarinio kra\xc5\xa1tovaizd\xc5\xbeio ekologiniai poky\xc4\x8diai, vandens \xc5\xabkio problemos ir j\xc5\xb3 sprendimai, skys\xc4\x8di\xc5\xb3 mechanika ir hidrologija. Tiria Lietuvos upi\xc5\xb3 potvynius, polderius, hidrotechnini\xc5\xb3 statini\xc5\xb3 poveik\xc4\xaf aplinkai. Paskelb\xc4\x97 daugiau, kaip 140 mokslini\xc5\xb3 straipsni\xc5\xb3. I\xc5\xa1radimo autorius.'